അല് അസ്ഹര് മെഡിക്കല് കോളേജില് സൗജന്യ ശ്രവണ യന്ത്ര വിതരണ ക്യാമ്ബ് തൊടുപുഴ: അല് അസ്ഹര് മെഡിക്കല് കോളേജ് ആന്റ് സൂപ്പര് സ്പെഷ്യല്റ്റി ആശുപത്രിയില് ഇ.ന്.ടി വിഭാഗത്തിന്റെ നേതൃത്വത്തില് ഒക്ടോബര് 4, 5 തീയതികളില് രാവിലെ ഒമ്ബത് മുതല് വൈകിട്ട് അഞ്ച് വരെ സൗജന്യ ശ്രവണ യന്ത്ര വിതരണ ക്യാമ്ബ് നടത്തുമെന്ന് അധികൃതര് വാര്ത്താ സമ്മേളനത്തില് അറിയിച്ചു. അലി യാവര് ജംഗ് നാഷണല് ഇന്സ്റ്റിറ്റ്യൂട്ടിന്റെയും മഹാത്മാഗാന്ധി സര്വകലാശാലയുടെയും സഹകരണത്തോടെയാണ് ക്യാമ്ബ് നടത്തുന്നത്. ജില്ലയിലെ കേള്വിശക്തി കുറവുള്ള കുട്ടികളെയും മുതിര്ന്നവരെയും ശക്തരാക്കുക എന്നതാണ് ക്യാമ്ബിന്റെ ലക്ഷ്യം. രോഗനിര്ണയം, ബോധവത്കരണ ക്ലാസ്, സൗജന്യ ശ്രവണ യന്ത്ര വിതരണം എന്നിങ്ങനെയുള്ള കാര്യങ്ങള് ക്യാമ്ബിനോട് അനുബന്ധിച്ച് നടക്കും. ക്യാമ്ബില് പങ്കെടുക്കാന് ആഗ്രഹിക്കുന്നവര് 20ന് മുമ്ബ് 04862 249201, 9496223000, 8547083912 എന്നീ നമ്ബറുകളില് പേര് രജിസ്റ്റര് ചെയ്യണം. കേരള സര്ക്കാരിന്റെ കേള്വി വൈകല്യ സര്ട്ടിഫിക്കറ്റ്, രണ്ട് പാസ്പോര്ട്ട് സൈസ് ഫോട്ടോ, ആധാര് കാര്ഡിന്റെ കോപ്പി, ബി.പി.എല് കാര്ഡിന്റെ കോപ്പി അല്ലെങ്കില് പ്രതിമാസം പതിനയ്യായിരം 15000 രൂപയില് താഴെയുള്ള വരുമാന സര്ട്ടിഫിക്കറ്റ് എന്നിവ 30ന് മുമ്ബ് അല് അസ്ഹര് ആശുപത്രിയില് നേരിട്ടോ വാട്ട്സാപ്പ് നമ്ബറിലോ 8547083912 ഇ മെയില് proaamc.org.in മുഖേനയോ നല്കണം. നിശ്ചിത തീയതിക്ക് മുമ്ബ് ഹാജരാക്കുന്നവര്ക്ക് മാത്രമേ ക്യാമ്ബില് പങ്കെടുക്കാന് സാധിക്കൂ. ക്യാമ്ബില് മുന്നൂറോളം ശ്രവണ ഉപകരണങ്ങള് നല്കും. ആദ്യം രജിസ്റ്റര് ചെയ്യുന്നവര്ക്കും രേഖകള് നല്കുന്നവര്ക്കും മുന്ഗണന അടിസ്ഥാനത്തിലായിരിക്കും ക്യാമ്ബില് പങ്കെടുക്കാനുള്ള അവസരം. അല് അസ്ഹര് മെഡിക്കല് കോളേജ് ആന്റ് സൂപ്പര് സ്പെഷ്യാലിറ്റി ആശുപത്രി സി.ഒ.ഒ ലുക്ക്മാന് പൊന്മാടത്ത്, അസോസിയേറ്റ് പ്രൊ. ഡേവിസ് തോമസ് പുളിമൂട്ടില്, പി.ആര്.ഒ സാദിക് അലി എന്നിവര് വാര്ത്താ സമ്മേളനത്തില് പങ്കെടുത്തു.